cyanic-selkie/wikianc huggingface dataset:
লাসিথ মালিঙ্গা
তিনি পাকিস্তানের শহীদ আফ্রিদির পর সকল টুয়েন্টি২০ আন্তর্জাতিক ক্রিকেটে সর্বোচ্চ উইকেট সংগ্রাহক এবং টুয়েন্টি২০ আন্তর্জাতিক ক্রিকেটে শ্রীলঙ্কার সর্বোচ্চ উইকেট সংগ্রাহক। মালিঙ্গা শ্রীলঙ্কা জাতীয় দলের অধিনায়ক ছিলেন এবং তার নেতৃত্বে শ্রীলঙ্কা দল ২০১৪ আইসিসি বিশ্ব টুয়েন্টি২০ জয় লাভ করে। এছাড়া তিনি ২০০৭ ক্রিকেট বিশ্বকাপ ও ২০১১ ক্রিকেট বিশ্বকাপ, এবং ২০১৯ ক্রিকেট বিশ্বকাপ, ২০০৯ আইসিসি বিশ্ব টুয়েন্টি২০ ও ২০১২ আইসিসি বিশ্ব টুয়েন্টি২০-এর ফাইনালে শ্রীলঙ্কা দলে ছিলেন। তিনি ২০১৬ সালের ৭ই মার্চ পর্যন্ত শ্রীলঙ্কা দলের টুয়েন্টি২০ আন্তর্জাতিকের অধিনায়ক ছিলেন এবং তার ধারাবাহিক ইনজুরির কারণে অধিনায়কত্ব থেকে সরে দাড়ান।
প্রারম্ভিক জীবন
রথগামা এলাকায় শৈশবকাল অতিবাহিত করেন। সেখানে সর্বদাই ক্রিকেট খেলার সাথে ওতপ্রোতভাবে জড়িয়ে ছিলেন। প্রায়শ তিনি তার বন্ধুদের সাথে নিয়ে নদীতীরবর্তী এলাকায় খেলতেন। রথগামা এলাকার দেবপাথিরাজা কলেজে তার শিক্ষাজীবন শুরু হয়। পরবর্তীতে গলেতে অবস্থিত বিদ্যালোকা কলেজে চলে যান। এরপর গলের মাহিন্দ কলেজে স্থানান্তরিত হন। বিদ্যালোকা কলেজে অধ্যয়নকালীন তৎকালীন শ্রীলঙ্কান পেসার চম্পকা রামানায়েকের নজর কাড়েন। চম্পকা তাকে গালে ক্রিকেট ক্লাবে যোগ দিতে আমন্ত্রণ জানান।
আন্তর্জাতিক কর্মজীবন
অস্ট্রেলিয়ার ডারউইনের মারারা ওভাল মাঠে ১-৩ জুলাই, ২০০৪ তারিখে লাসিথ মালিঙ্গার টেস্ট ক্রিকেটে অভিষেক ঘটে। ঐ খেলায় ড্যারেন লেহম্যানকে দুইবার, অ্যাডাম গিলক্রিস্ট, ড্যামিয়েন মার্টিন, শেন ওয়ার্ন এবং মাইকেল কাসপ্রোভিচসহ মোট ৬টি উইকেট নিয়ে দ্রুত সফলতার মুখ দেখেন। খেলা শেষে তিনি অস্ট্রেলিয়ার খেলোয়াড়দের বন্ধুত্বসূলভ মনোভাব বিশেষ করে অ্যাডাম গিলক্রিস্টের কাছ থেকে উচ্ছসিত সমর্থন পান।
একদিনের আন্তর্জাতিক ক্রিকেটে ১১ জুলাই, ২০০৪ সালে ডাম্বুলায় সংযুক্ত আরব আমিরাত জাতীয় ক্রিকেট দলের বিপক্ষে অভিষেক ঘটে। এরপর থেকেই তিনি নিয়মিত সদস্য হিসেবে জাতীয় দলে রয়েছেন।
২৮ মার্চ, ২০০৭ সালে বিশ্বকাপ ক্রিকেট প্রতিযোগিতায় দক্ষিণ আফ্রিকা জাতীয় ক্রিকেট দলের বিপক্ষে দূর্দান্ত সফলতা অর্জনের মাধ্যমে ক্রিকেট বিশ্বের নজর কাড়েন। ঐদিন তিনি ক্রিকেট ইতিহাসের প্রথম খেলোয়াড় হিসেবে হ্যাট্রিকসহ পরপর চারটি বলে চারজন খেলোয়াড়কে আউট করেন। হ্যাট্রিকটি ছিল বিশ্বকাপ ক্রিকেটের ইতিহাসে ৫ম, শ্রীলঙ্কা দলের জন্যে ৩য় এবং একদিনের আন্তর্জাতিক ক্রিকেটে ২৪তম।
ক্রিকেট বিশ্বকাপ, ২০১৫
২০১৫ সালের ক্রিকেট বিশ্বকাপে অংশগ্রহণের জন্য ৭ জানুয়ারি, ২০১৫ তারিখে শ্রীলঙ্কা ক্রিকেট মালিঙ্গাসহ ১৫-সদস্যের চূড়ান্ত তালিকা প্রকাশ করে। তবে, প্রাথমিকভাবে তাকে শারীরিক যোগ্যতার পরীক্ষায় উত্তীর্ণ হওয়ার শর্তে নির্বাচকমণ্ডলী অন্তর্ভুক্ত করেন।
বোলিংয়ের ধরন
thumb|250px|[[লর্ড’স ক্রিকেট গ্রাউন্ড|লর্ডসে অনুষ্ঠিত আইসিসি বিশ্ব টুয়েন্টি২০ খেলায় পাকিস্তানের বিরুদ্ধে চূড়ান্ত খেলায় মালিঙ্গা বোলিং করছেন।]] ক্রিকেটের বাইবেল খ্যাত উইজডেনে মালিঙ্গার বল ছোড়ার ধরন সম্বন্ধে উল্লেখ করা হয়েছে যে তার বোলিং নিক্ষেপের ন্যায়। এ সম্বন্ধে মালিঙ্গা বলেছেন যে এ ধরনের বল ছোড়া টেনিস বল দিয়ে ক্রিকেট খেলা শেখার ফলে সৃষ্টি হয়েছে। মালিঙ্গার বল ছোড়ার পদ্ধতি নিয়ে অনেক ধরনের মন্তব্য করা হলেও আনুষ্ঠানিকভাবে কোনরূপ প্রশ্নবানে জর্জরিত করা হয়নি। এমনকি তার বিরুদ্ধে প্রতিবেদনে কোনরূপ অভিযোগ কিংবা আম্পায়ার কর্তৃক বল নিক্ষেপজনিত বাঁধা প্রয়োগ করা হয়নি।
একদিনের আন্তর্জাতিক ক্রিকেটে হ্যাট্রিক
বিশ্বের একমাত্র বোলার হিসেবে একদিনের আন্তর্জাতিক ক্রিকেটে তিনবার হ্যাট্রিক করেন লাসিথ মালিঙ্গা। একদিনের আন্তর্জাতিক ক্রিকেট খেলার অন্যতম গুরুত্বপূর্ণ রূপান্তর হিসেবে বিশ্বকাপ ক্রিকেট খেলায় এ পর্যন্ত ৭টি হ্যাট্রিকের মধ্যে সর্বশেষটিও করেছেন তিনি কেনিয়ার বিরুদ্ধে ২০১১ সালের বিশ্বকাপ ক্রিকেটে। এছাড়াও, ২০০৭ সালে অনুষ্ঠিত বিশ্বকাপে দক্ষিণ আফ্রিকার বিরুদ্ধেই শুধু নয়, যে-কোন ওডিআইয়ের ১ম ব্যক্তি হিসেবে পরপর ৪ বলে ৪ জন ব্যাটসম্যানকে আউট করে দূর্লভ কৃতিত্বের অধিকারী হন মালিঙ্গা। তিনিই একমাত্র বোলার যিনি দু'টি বিশ্বকাপে হ্যাট্রিক করেছেন।
উপনিবেশক মানসিকতা
উপনিবেশক মানসিকতা বলতে উপনিবেশস্থাপনকারীর প্রভুত্বকামী মানসিকতা বোঝায়, যার ফলে উপনিবেশক উপনিবেশিতকে নিজের চেয়ে অনুন্নত ভাবে এবং উপনিবেশিতকে শাসনের অধিকার রাখে বলে মনে করে। একে অনেকে ঔপনিবেশিক মানসিকতাও বলে থাকে। বিউপনিবেশায়ন সম্পূর্ণ না হওয়ায় এখনও ব্রিটিশদের রেখে যাওয়া রাষ্ট্রকাঠামোর উপর চলছে বাংলাদেশ নামক উত্তরউপনিবেশী রাষ্ট্র। উপনিবেশক মানসিকতা থেকেই পাকিস্তানি শাসকরা ব্রিটিশদের মতো এদেশের মানুষদের উপনিবেশকদের দৃষ্টিভঙ্গিতে দেখত।
উপনিবেশক মানসিকতার কারণে বাংলাদেশে প্রশাসনিক কর্মকতারা জনসাধারণের কাছ থেকে 'স্যার' সম্বোধন দাবি করে, লিখেছেন আবু সাঈদ আল মাহমুদ স্বপন। ঔপনিবেশিক রাষ্ট্রকাঠামো প্রশাসনিক কর্মকর্তাদের "পাবলিক সার্ভেন্টের পরিবর্তে ‘লর্ড অব পাবলিক’" বানিয়ে ফেলে। হাসানুল হক ইনু ও বাংলাদেশের আমলাদের মানসিকতাকে উপনিবেশক মানসিকতা বলেছেন। জনগণের ভোটে নির্বাচিত অনেক জনপ্রতিনিধিকেও নিয়োগকর্তা জনগণ 'স্যার' না বললে বিরক্ত হতে দেখা যায়। ২০১০ সালে বিসিএস ক্যাডারদের উদ্দেশে বাংলাদেশের প্রধানমন্ত্রী শেখ হাসিনা বলেন, ঔপনিবেশিক মানসিকতা থেকে বেরিয়ে এসে জনগণের কল্যাণে কাজ করতে হবে। ২০১৪ সালের ডিসেম্বরে গণপূর্ত মন্ত্রণালয়ের কার্যালয়ে ঊর্ধ্বতন কর্মকর্তাদের সঙ্গে মতবিনিময়কালে হাসিনা ঔপনিবেশিক মানসিকতা ত্যাগের আহ্বান জানিয়ে লাল দালান আর নয় বলে এগুলো ভেঙে ফেলে নতুন ভবন নির্মাণের ওপর গুরুত্বারোপ করেছিলেন। ২০১৮ সালের জেলা প্রশাসক সম্মেলনে বাংলাদেশের প্রধানমন্ত্রী শেখ হাসিনা বাংলাদেশের প্রশাসনিক কর্মকর্তাদের উপনিবেশক মানসিকতা বর্জন করতে আহ্বান জানিয়েছিলেন।   উপনিবেশক মানসিকতার বিপরীত মানসিকতা হল উপনিবেশী মানসিকতা। উপনিবেশী মানসিকতার ফলে উপনিবেশিত ব্যক্তি উপনিবেশকের উপনিবেশায়ন মেনে নেয় এবং প্রতিবাদ করে না।
মনসুর আল-মুস্তানসির বিল্লাহ
আবু জাফর "আল-মুস্তানসির বিল্লাহ" মনসুর বিন মুহাম্মদ আল-জাহের ( ১১৯২–১২৪৩ খ্রি. ) ছিলেন একজন আব্বাসীয় খলিফা, যিনি ১২২৬ থেকে ১২৪২ খ্রিস্টাব্দ পর্যন্ত বাগদাদ শাসন করেছিলেন। তিনি আল জাহির বি-আমরিল্লাহর বড় পুত্র এবং আল-নাসের লি দীনিল্লাহর আল্লাহর নাতি ছিলেন এবং তার উত্তরসূরি ক্ষমতাসীন ছিলেন আল- মুস্তাসিম বিল্লাহ। তিনি আল-মুস্তানসিরিয়া স্কুল নির্মাণ করেন।
আল-মুস্তানসির ৫৮৮ হিজরিতে এক তুর্কি দাসীর ঘরে জন্মগ্রহণ করেন। তার দাদা নাসের প্রচণ্ড বুদ্ধিমত্তা ও জ্ঞানসুলভার কারণে তাকে আল–কাজি বলে ডাকত। ৬২৩ হিজরিতে তার পিতার মৃত্যুর পর তাকে বাগদাদে খিলাফতের হস্তান্তর করা হয়। তিনি জ্ঞান এবং ধর্মের লোক এবং তৎসংশ্লিষ্ট বিষয়াদিকে সম্মানিত করতেন। তিনি মসজিদ, স্কুল ও হাসপাতাল প্রতিষ্ঠা করেন এবং খিলাফত রক্ষা করার জন্য সেনাবাহিনী সংগ্রহের জন্য ব্যাপক কাজ করেছেন। তিনি বাগদাদের পূর্বে দজলা নদীর তীরে মুস্তানসিরিয়া মাদ্রাসা তৈরি করেন। তবে আব্বাসিরা তার এসব কাজ পছন্দ করেনি। তখন তার সেনাপতি ছিলেন তার ভাই আল-খাফাজি।
মৃত্যু
খলিফা আল-মুস্তানসির বিল্লাহ ৬৪০ হিজরি সালের জুমাদাল আখিরার দশ তারিখে বাগদাদে ইন্তেকাল করেন।
আল আরাবি স্পোর্টস ক্লাব (কাতার)
আল আরাবি স্পোর্টস ক্লাব (النادي العربي الرياضي‎, Al-Arabi SC; সাধারণত আল আরাবি এসসি অথবা শুধুমাত্র আল আরাবি নামে পরিচিত) হচ্ছে দোহা ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৫২ সালের ১লা এপ্রিল তারিখে আল তাহরির স্পোর্টস ক্লাব নামে প্রতিষ্ঠিত হয়েছে। ১৩,০০০ ধারণক্ষমতাবিশিষ্ট গ্র্যান্ড হামাদ স্টেডিয়ামে ফারিগ আল-আহলাম নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন আইসল্যান্ডীয় সাবেক ফুটবল খেলোয়াড় হেইমির হাৎলগ্রিমসন এবং সভাপতির দায়িত্ব পালন করছেন শেখ তামিম বিন ফাহাদ। কাতারি মধ্যমাঠের খেলোয়াড় আব্দুল্লাহ মারাফিয়া এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, আল আরাবি এপর্যন্ত ২২টি শিরোপা জয়লাভ করেছে; যার মধ্যে ৭টি কাতার স্টার্স লিগ এবং ৮টি কাতার আমির কাপ শিরোপা রয়েছে। অন্যদিকে, এশীয় এবং আন্তর্জাতিক প্রতিযোগিতায়, আল আরাবির সেরা সাফল্য হচ্ছে হচ্ছে ১৯৯৪–৯৫ এশিয়ান ক্লাব চ্যাম্পিয়নশিপের ফাইনালে পৌঁছানো; যেখানে তারা থাই ক্লাব থাই ফার্মারস ব্যাংকের কাছে ১–০ গোলের ব্যবধানে পরাজিত হয়েছিল। আহমেদ ফাহতি, আব্দুল্লাহ মারাফি, বুয়ালেম খুখি, পাওলিনিয়ো এবং ওয়ান্দেরলির মতো খেলোয়াড়গণ আল আরাবির জার্সি গায়ে মাঠ কাঁপিয়েছেন।
পিটার কার্স্টেন
পিটার নোয়েল কার্স্টেন (Peter Kirsten; জন্ম: ১৪ মে, ১৯৫৫) নাটাল প্রদেশের পিটারমারিৎজবার্গে জন্মগ্রহণকারী সাবেক ও প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের পক্ষে ১৯৯১ থেকে ১৯৯৪ সাল পর্যন্ত টেস্ট ও একদিনের আন্তর্জাতিকে প্রতিনিধিত্ব করেন। আগস্ট, ২০১৪ সাল থেকে উগান্ডার কোচের দায়িত্বে রয়েছেন পিটার কার্স্টেন।
প্রারম্ভিক জীবন
পূর্ব লন্ডনের সেলবোর্ন প্রাইমারিতে অধ্যয়ন করেন কার্স্টেন। ১৯৬৬ সালে মাত্র দশ বছর বয়সে তিনি তার প্রথম সেঞ্চুরি হাঁকান। ১৯৬৭ সালে তার পরিবার কেপ টাউনে চলে যায়। দেশের প্রাচীনতম শিক্ষা প্রতিষ্ঠান সাউথ আফ্রিকা কলেজ স্কুলে পড়েন। বিদ্যালয় পর্যায়ে রাগবি ও ক্রিকেটে অংশ নেন তিনি। বিদ্যালয়ে অবস্থানকালেই ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে অংশ নেন। অভিষেক খেলার দ্বিতীয় ইনিংসে ৭২ রান তোলেন। ১৯৭৩ সালের নাফিল্ড সপ্তাহে সাউথ আফ্রিকান স্কুলস দলে খেলার জন্য মনোনীত হন। নর্দার্ন ট্রান্সভালের বিপক্ষে সেঞ্চুরি করেন। এরফলে বিদ্যালয়ের ছাত্র অবস্থাতেই পঞ্চম ক্রিকেটার হিসেবে এ কীর্তিগাঁথা রচনা করেন তিনি।
ঘরোয়া ক্রিকেট
ওয়েস্টার্ন প্রভিন্সের পক্ষে ১৩৩ খেলায় অংশ নিয়ে ৪১.৮৮ রান গড়ে ৯,০৮৭ রান করেন। ১৯৮০-এর দশকে ওয়েস্টার্ন প্রভিন্স দলে তিন মৌসুমে অধিনায়ক ছিলেন। ১৯৮২ থেকে ১৯৮৯ সাল পর্যন্ত অনানুষ্ঠানিক টেস্ট খেলাগুলোর সবকয়টিতে দক্ষিণ আফ্রিকা দলের প্রতিনিধিত্ব করেন। ৪১.১০ গড়ে ১,১৯২ রান করেছিলেন তিনি। তন্মধ্যে ৬টি খেলায় অধিনায়কত্ব করেছেন তিনি।
খেলোয়াড়ী জীবন
আন্তর্জাতিক ক্রিকেট কনফারেন্স কর্তৃক ১৯৯১ সালের শেষদিকে দক্ষিণ আফ্রিকা দলকে পুনরায় আন্তর্জাতিক ক্রিকেট অঙ্গনে অংশগ্রহণের আমন্ত্রণ জানানো হয়। ভারতে দলটি প্রথমবারের মতো সফর করে। কার্স্টেন তিনটি ওডিআইয়ের সবগুলোতেই অংশ নেন। চূড়ান্ত খেলায় তিনি অপরাজিত ৮৬* রান করে ম্যান অব দ্য ম্যাচের পুরস্কার লাভ করেন। কিন্তু ১৯৯২ সালের ক্রিকেট বিশ্বকাপে দক্ষিণ আফ্রিকার প্রাথমিক দলে ক্লাইভ রাইস, জিমি কুকসহ তিনি দলে ডাক পাননি। পরবর্তীতে অবশ্য তাকে দলে খেলার জন্য মনোনীত করা হয়। ঐ প্রতিযোগিতায় দলের সবচেয়ে বেশি রান সংগ্রহকারী ছিলেন তিনি।
১৯৯২ সালে ৩৬ বছর ৩৪০ দিন বয়সে ওয়েস্ট ইন্ডিজের বিপক্ষে তার টেস্ট অভিষেক ঘটে। অভিষেক টেস্টের দ্বিতীয় ইনিংসে ৫২ রান করেছিলেন তিনি। ১৯৯৪ সালে ইংল্যান্ড সফরে লিডসে তিনি তার একমাত্র টেস্ট সেঞ্চুরি করেছিলেন।
ব্যক্তিগত জীবন
বর্তমানে তিনি এসএবিসি স্পোর্টসের পক্ষে ক্রিকেট ধারাভাষ্যকার হিসেবে কর্মরত আছেন। ১৯৮৩ সালে ‘টাফি’ নাম্নী এক রমণীর পাণিগ্রহণ করেন কার্স্টেন। ক্রিকেট খেলা থেকে অবসর নেয়ার পর টেলফোর্ড ভাইসের সাথে যৌথভাবে ‘ইন দ্য নিক অব টাইম’ শিরোনামে আত্মজীবনী গ্রন্থ লিখেন।
কার্স্টেন এক ক্রীড়ানুরাগী পরিবার থেকে এসেছেন। তার বাবা নোয়েল কার্স্টেন বর্ডারের পক্ষে প্রথম-শ্রেণীর ক্রিকেট খেলেছেন। ছোট ভাই অ্যান্ডি কার্স্টেন ওয়েস্টার্ন প্রভিন্সের পক্ষে খেলেছেন। তার সৎভাই পল কার্স্টেনও একই দলের প্রতিনিধিত্ব করেছেন। এছাড়াও অন্য সৎভাই গ্যারি কার্স্টেন দক্ষিণ আফ্রিকার টেস্ট দলে খেলেছেন।
পেদ্রো আমেরিকো
পেদ্রো আমেরিকো দ্য ফিগুইরেদো ই মেলো (Pedro Américo; জন্ম: ২৯ এপ্রিল, ১৮৪৩ - মৃত্যু: ৭ অক্টোবর, ১৯০৫) তৎকালীন ব্রাজিল সাম্রাজ্যের আরেইয়া এলাকায় জন্মগ্রহণকারী ও সর্বাপেক্ষা প্রাতিষ্ঠানিক জ্ঞানের অধিকারী ব্রাজিলীয় চিত্রকর ছিলেন। এছাড়াও পেদ্রো আমেরিকো লেখক ও শিক্ষক ছিলেন।
প্রারম্ভিক জীবন
১৮৫৪ সালে রিও দি জানেরিওতে স্থানান্তরিত হন। বৃত্তি নিয়ে সেখানে তিনি একাডেমিয়া ইম্পেরিয়াল ডি বেলাস আর্তেসে (ইম্পেরিয়াল একাডেমি অব ফাইন আর্টস) ভর্তি হন। আরও পড়াশোনার জন্যে তিনি ইউরোপে পাড়ি জমান। প্যারিসের একোল দে বোজার-আর্টসে জ্যঁ-অগাস্তে-ডমিনিক ইংগ্রেস, হিপ্পোলাইত ফ্লান্দারিন ও কার্ল-হোরেস ভার্নেটের ছাত্র ছিলেন তিনি। তার চিত্রকর্মের জন্য সেখানে তিনি তাদের প্রশংসা কুড়ান। ১৮৬৮ সালে ব্রাসেলস বিশ্ববিদ্যালয় থেকে বিজ্ঞানে ডক্টরেট ডিগ্রী লাভ করেন।
কর্মজীবন
ব্রাজিলে ফিরে তিনি তার জনপ্রিয়তম চিত্রকর্মের অন্যতম অঙ্কন করেন। ইন্ডিপেন্ডেন্স অর ডেথ! শিরোনামে তার ঐ চিত্রকর্মটি প্রিন্স পিটার কর্তৃক পর্তুগাল থেকে দেশের স্বাধীনতা ঘোষণার সময়কালীন ছিল। এ চিত্রকর্মটি ব্রাজিলে কয়েক দশক ধরে এলিমেন্টারি স্কুলে ইতিহাসের বইয়ের প্রচ্ছদে স্থান পেয়েছে।
ইতালির ফ্লোরেন্সেই তিনি অধিকাংশ সময় অবস্থান করেন। কিন্তু নিয়মিতভাবে রিও ডি জানেরিওতে গমন করতেন। সেখানে তিনি লেকচারার হিসেবে কাজ করতেন ও শিল্পকলার ইতিহাসবিদের ভূমিকায় অবতীর্ণ হতেন।
ব্যক্তিগত জীবন
নাইটহুড খেতাবপ্রাপ্ত জার্মান ক্রাউনের অধিকারী ছিলেন তিনি। এছাড়াও, গ্রেট নাইট অব দি অর্ডার অব দ্য হলি সেপালচ্রে পদবী ধারণ করেছেন। ১৮৮৯ সালে ব্রাজিল প্রজাতন্ত্র গঠনকালীন তিনি জাতীয় আইনসভায় ডেপুটি হিসেবে নির্বাচিত হন।
অজয় জাদেজা
অজয়সিংজি দৌলতসিংজি জাদেজা (અજય જાડેજા; ; জন্ম: ১ ফেব্রুয়ারি, ১৯৭১) গুজরাতের যমনগর এলাকায় জন্মগ্রহণকারী ভারতের সাবেক আন্তর্জাতিক ক্রিকেটার। ১৯৯২ থেকে ২০০০ মেয়াদে ভারত ক্রিকেট দলের অন্যতম সদস্য ছিলেন অজয় জাদেজা। এছাড়াও, ভারত দলকে ১৩টি একদিনের খেলায় নেতৃত্ব দিয়েছেন। ঘরোয়া প্রথম-শ্রেণীর ভারতীয় ক্রিকেটে হরিয়ানা, জম্মু ও কাশ্মীর এবং রাজস্থানের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে মাঝেমধ্যে ডানহাতে মিডিয়াম বোলিং করতেন তিনি।
পাতানো খেলার অভিযোগে তাকে নিষিদ্ধ ঘোষণা করা হলেও ২৭ জানুয়ারি, ২০০৩ তারিখে দিল্লি হাইকোর্টের আদেশ বলে তার উপর আরোপিত নিষেধাজ্ঞাদেশ বাতিল করা হয়।
খেলোয়াড়ী জীবন
সমগ্র খেলোয়াড়ী জীবনে জাদেজা ১৫ টেস্ট ও ১৯৬টি একদিনের আন্তর্জাতিকে অংশগ্রহণ করেছেন। ১৯৯০-এর দশকের শেষার্ধ্বে তার দ্রুতগতিতে রান তোলা বেশ স্মরণীয় হয়ে আছে। এছাড়াও তিনি দলের অন্যতম সেরা ফিল্ডার হিসেবে চিহ্নিত হয়ে আছেন।
১৯৯৬ সালের ক্রিকেট বিশ্বকাপের কোয়ার্টার ফাইনালে চিরপ্রতিদ্বন্দ্বী পাকিস্তানের বিপক্ষে ২৫ বলে ৪৫ রান করে স্মরণীয় ভূমিকা রাখেন। তন্মধ্যে ওয়াকার ইউনুসের শেষ দুই ওভারে ৪০ রান সংগ্রহ করেছিলেন। একদিনের আন্তর্জাতিকে ৪র্থ ও ৫ম উইকেট জুটিতে মোহাম্মদ আজহারউদ্দীনের সাথে যথাক্রমে জিম্বাবুয়ে ও শ্রীলঙ্কার বিপক্ষে সর্বোচ্চ রানের রেকর্ড গড়েন। এছাড়াও শারজায় অনুষ্ঠিত খেলায় ইংল্যান্ডের বিপক্ষে ১ ওভারে ৩ রান দিয়ে ৩ উইকেট পেয়ে দলকে বিজয়ী করতে সহায়তা করেন। ৩ জুন, ২০০০ তারিখে পাকিস্তানের বিপক্ষে পেপসি এশিয়া কাপে সর্বশেষ একদিনের আন্তর্জাতিকে অংশ নিয়েছিলেন। ঐ খেলায় ৪ ছক্কা ও ৮ চারে ৯৩ রান করলেও তার দল হেরে যায়।
পাতানো খেলায় অংশগ্রহণ
কিন্তু ক্রিকেটের যাবতীয় অর্জনসমূহ পাতানো খেলায় অংশগ্রহণের অভিযোগে কলুষিত হয় ও ৫-বছরের জন্য নিষেধাজ্ঞা প্রদান করা হয়। তবে, ২৭ জানুয়ারি, ২০০৩ তারিখে দিল্লি হাইকোর্ট তার উপর আরোপিত নিষেধাজ্ঞা প্রত্যাহার করে এবং তাকে ঘরোয়া ও আন্তর্জাতিক ক্রিকেটে অংশগ্রহণের অনুমতি দেয়। ২০১৩ সালে রঞ্জি ট্রফিতে তিনি অংশগ্রহণ করেন।
ধারাভাষ্যকার
বর্তমানে তিনি ক্রিকেট ধারাভাষ্যকার হিসেবে দায়িত্ব পালনসহ হরিয়ানা ক্রিকেট দলের অধিনায়কত্ব করছেন। সাবেক পাকিস্তান ক্রিকেট দলের অধিনায়ক জহির আব্বাসের সাথে ২০০৩ সালের আইসিসি ক্রিকেট বিশ্বকাপে ধারাভাষ্যের দায়িত্বে ছিলেন। ২০০৭ সালের বিশ্বকাপেও একই দায়িত্বে ছিলেন। পরে এনডিটিভি ইন্ডিয়া ও এনডিটিভি ২৪*৭ চ্যানেলে ক্রিকেট বিশ্লেষক হিসেবে ছিলেন।
ব্যক্তিগত জীবন
ব্যক্তিগত জীবনে বিবাহিত তিনি। রিভাবা জাদেজা নাম্নী এক রমণীর পাণিগ্রহণ করেন। তাদের সংসারে এক সন্তান রয়েছে।
ডাইনী-শিকার
right|250px|thumb| তিন ডাইনীকে পোড়ানো হচ্ছে বাডেন, [[সুইজারল্যান্ড-এ; ১৫৮৫ সালে জোহান জ্যাকব উইকের আঁকা ছবি]]
ডাইনী-শিকার হলো ডাইনী খোঁজ করা বা ডাকিনীবিদ্যার প্রমাণ খোঁজা; তবে এর সাথে জড়িত ব্যাপারগুলো হলো নৈতিক আতঙ্ক, অনেকজনের মূর্ছা যাওয়া ও জনতার বেআইনি শাস্তি। আসলে ইতিহাসগতভাবে ঘটনাগুলো আইনগতভাবেই হয়েছিল ও দাপ্তরিক ডাকিনীবিদ্যা বিচার অনুষ্ঠিত হয়েছিল।
প্রাচীন যুগ
right|200px|thumb| ১৮৯২ সালে জোসেফ বাকেরের আঁকা দ্যা উইচ নং ৩ ডাইনী-শিকারের প্রাথমিক যুগ ছিল ১৪৮০ থেকে ১৭০০ সালের মধ্যে। সারা বিশ্বের অনেক সংস্কৃতিতেই ডাইনী-শিকার হয়ে আসছে প্রাচীন ও আধুনিককাল জুড়ে।মানুষ কুসংস্কারে আক্রান্ত হয়ে ডাইনী ভীতিতে ডাইনীদের বা যারা ডাকিনীবিদ্যা চর্চা করে তাদের হত্যা করে আসছে অথবা বর্জন করে আসছে। ডাইনী-শিকার এখনও আধুনিক সমাজে চলছে যেখানে ধর্মীয় মূল্যবোধ ডাকিনীবিদ্যা ও গুপ্তবিদ্যা সমর্থন করে না। ডাইনী-শিকার বলতে এটাও বোঝায় যে আতঙ্কজনিত কারণে আসল ডাইনি বাদে অন্য সন্দেহজনক ভুল মানুষকে খোঁজা।
প্রাচীন মিশর ও ব্যবিলনে জাদুকর ও ডাইনীদের জন্য আলাদা আইন ছিল। হামুরাবি কোড (১৮শতক, খ্রিস্টপূর্ব) মতেঃ ”যদি একজন মানুষ আরেকজনের ওপর যাদুটোনা করে ও তা যদি প্রমাণিত না হয়; তবে যার ওপর যাদু প্রয়োগ করা হয়েছে সে পবিত্র নদীর কাছে যাবে ও নদীতে নামবে। নদী যদি তাকে ডুবিয়ে ফেলে তবে তার বাড়ীর মালিকানা পাবে ঐ যাদু প্রয়োগকারী ব্যক্তি। যদি সে পবিত্র নদীতে না ডোবে তবে ঐ যাদুকরকে মৃত্যুদন্ড দিতে হবে ও তার বাড়ীর মালিকানা পাবে ঐ যাদুতে আক্রান্ত ব্যক্তি।“
মধ্যযুগ
প্রাথমিক মধ্যযুগে গির্জা সরাসরি ডাইনী বিচারে যেত না। যদিও এসব বিচার গির্জার আদর্শ থেকেই এসেছে। ৭৮৫ সালে চার্চ অব প্যাডেরবর্ন ডাকিনীবিদ্যা নিষিদ্ধ করে। পোপ জন XXII ডাকিনীবিদ্যা দমনমূলক নীতি গ্রহণ করে ১৩২০ সালে যখন তিনি জানতে পারেন এ বিষয় সম্পর্কে। তদন্তকারী আদালত এ বিচারে জড়িত হয় ১৫ শতকে যখন দু’জন মহিলা স্বীকার করেন যে তারা ১৩৮৪ ও ১৩৯০ সালে এক প্রকারের সাদা যাদুতে অংশ নিয়েছে। প্রাথমিক আধুনিক ইউরোপে ডাইনী বিচার শুরু হয় ভালোভাবেই। ১৫ শতকে ও ১৬ শতকে প্রাথমিক ডাইনি বিচার শুরু হয়। তারপর মানুষের ডাইনি ভীতি কমে গেলে বিচার কমে যায়। পরে আবার ১৭ শতকে এটা তুমুলভাবে শুরু হয়। খ্রিস্টান সমাজ ও সেক্যুলার প্রতিষ্ঠানগুলো মনে করত ডাকিনীবিদ্যা নগ্ননৃত্য, অরজি সেক্স ও মানুষের মাংস খাওয়া নিয়ে পালিত শয়তানী ধর্মীয় অনুষ্ঠানের সাথে ভালভাবে জড়িত। জার্মানীতে ডাইনী শিকার শুরু হয় অনেক আগে। দক্ষিণ-পশ্চিম জার্মানীতে ডাইনী শিকারের সফল বছর ছিল ১৫৬১ থেকে ১৬৭০ সাল। ডাইনীদের ধরে পুড়িয়ে মারা হত। সারা ইউরোপে প্রায় ১২,০০০ ডাইনি বিচারের ঘটনা ঘটেছিল। প্রায় ৪০০০০ থেকে ১০০০০০ লোক এসব বিচার সম্পাদন করেছিল। ১৮ শতকে এ ধরনের অভ্যাস কমে যায়। ইংল্যান্ডে শেষ ডাইনি শিকারের ঘটনা ঘটেছিল ১৬৮২ সালে। ১৭১২ সালে জ্যানি ওয়েনহ্যাম ছিল প্রথাগত ডাইনি বিচারের শেষ ঘটনা যেখানে সে ক্ষমা চায় তার কৃতকর্মের জন্য ও মুক্তি পায়।
আধুনিক যুগ
আধুনিক যুগেও ডাইনি শিকার চলছে বিশেষ করে আফ্রিকাতে। ১৯৯৯ সালে বিবিসির প্রতিবেদনে দেখা যায় যে কঙ্গোতে শিশুদের ডাইনি সন্দেহ করে হচ্ছে ও তাঞ্জানিয়াতে ডাইনী সন্দেহে বয়স্ক মহিলাদের মারা হচ্ছে যদি তাদের চোখ লাল হয়। ডাইনী শিকার করে আফ্রিকাতে মূলত করে ডাইনীর আত্নীয় স্বজনরা তার সম্পত্তির লোভে। আমেরিকাতেও ডাকিনীবিদ্যা সম্পর্কীত ঘটনা শোনা যায়। ১৯৯৯ সালের ডিসেম্বরে ওকলাহোমাতে এক ছাত্রীকে ১৫ দিনের জন্য স্কুল থেকে বহিঃষ্কার করা হয় যাদুমন্ত্র করার অভিযোগে। ১৬ই ফেব্রুয়ারি সৌদি আরবে ফাওজা ফালিহ নামের এক মহিলাকে গ্রেফতার করা হয় ও অপরাধী হিসেবে ঘোষণা করা হয় ডাইনী সন্দেহে যার অভিযোগ তিনি প্রথমে স্বীকার করেন কিন্তু পরে প্রত্যাহার করেন। জিন হাজির করার জন্য তিনি কয়েকটি পশুকে নির্মমভাবে হত্যা করেন এবং তার বাসা থেকে অনেক আপত্তিকর জিনিস উদ্ধার করা হয় যা ডাকিনীবিদ্যা বা জিন হাজির সম্পর্কিত। এ বিচারটি চলমান আছে।
সিঙ্গাপুরের লাল প্রতীক চিহ্ন
thumb|250x250px|[[চিত্র:FIAV_000100.svg|23x23px পতাকার অনুপাত ১:২।]] সিংগাপুরের লাল প্রতীকচিহ্ন  একটি বেসামরিক প্রতীকচিহ্ন, যা সিংগাপুরে নিবন্ধিত ব্যক্তিগত মালিকানার বেসামরিক জাহাজে ব্যবহৃত হয়। প্রতীকচিহ্নের সামগ্রিক নকশা জাতীয় পতাকার পরিবর্তিত রূপ, এখানে পতাকাটির দৈর্ঘ্য বৃদ্ধি করে দৈর্ঘ্য এবং প্রস্থের অনুপাত ২ঃ১ করা হয়েছে। ১৯৬৬ সালের আইন অনুসারে প্রতীকচিহ্নটি প্রস্তুত করা হয়। এই পতাকার ব্যবহার সিঙ্গাপুরের সমুদ্র ও বন্দর কর্তৃপক্ষ  ম্যারিটাইম এন্ড পোর্ট অথরিটি অব সিঙ্গাপুর (এমপিএ) দ্বারা নিয়ন্ত্রিত। এমপিএ এর মতে লাল চিহ্নটি, সিঙ্গাপুরের পতাকাবাহী বেসামরিক জাহাজে ব্যবহার করা একমাত্র প্রতীক এবং এটির বিকল্প হিসেবে জাতীয় পতাকার ব্যবহার গ্রহণযোগ্য নয়। বন্দরে যাতায়াতকারী সিংগাপুরের নিজস্ব সকল জাহাজে প্রতীক চিহ্নটি অবশ্যই উত্তোলিত রাখতে হবে।
ইতিহাস
মালয়েশিয়া থেকে স্বাধীনতা প্রাপ্তির একবছর পরে ১৯৬৬ সালের ৬ই সেপ্টেম্বর সিংগাপুরের উপপ্রধানমন্ত্রী সংসদে সিঙ্গাপুর মার্চেন্ট মেরিন এনসাইন এন্ড নাম্বারড মিসেলিনিয়াস ৫, ১৯৬৬ সাল নামে একটি নথি উত্থাপন করেন। নথি অনুযায়ী সিংগাপুরে নিবন্ধিত জাহাজে ব্যবহারের জন্য একটি প্রতিকচিহ্ন প্রস্তুত করা হয়, যা সেসময় থেকে আজ পর্যন্ত ব্যবহার হয়ে আসছে।
নকশা
পার্লামেন্টারি পেপার মিসেলিনিয়াস ৫, ১৯৬৬, অনুসারে প্রতীকচিহ্নের পটভূমি লাল, সাথে দৈর্ঘ্য এর প্রস্থের অনুপাতে দ্বিগুণ। অন্যদিকে, সিঙ্গাপুরের জাতীয় পতাকার দৈর্ঘ্য ও প্রস্থের অনুপাত ৩:২ । পতাকাটির মাঝে সাদা রঙের একটি অর্ধচন্দ্র এবং পাঁচটি তারকা রয়েছে যেগুলো একটি সাদা বলয় দ্বারা আবৃত। তারকাগুলো মাঝখানে সজ্জিত হয়ে একটি পঞ্চভূজ আকৃতি তৈরি করেছে। চন্দ্রিকা এবং তারা জাতীয় পতাকা থেকে নেয়া হয়েছে, যদিও প্রতীকচিহ্নে চন্দ্রিকাটিকে তারার বামে না রেখে নিচে স্থাপন করা হয়েছে। ১৯৯৯ সালে সিংগাপুরের সমুদ্র ও বন্দর কর্তৃপক্ষ কর্তৃক ইস্যুকৃত সিঙ্গাপুরের জাহাজের জন্য জাতীয় রং শীর্ষক একটি বিজ্ঞপ্তি মতে, প্রতীকচিহ্নে ব্যবহৃত লাল রং আর জাতীয় পতাকার রং একই।   তথ্য, যোগাযোগ এবং কলা বিষয়ক মন্ত্রণালয় এই লাল রং এর ভিন্নতাকে প্যান্টোন ০৩২ নামে নির্দিষ্টকরণ করেছে।
নির্মাণ তথ্যযুক্ত তালিকা
এমপিএ ১৯৯৯ সালে তাদের বিজ্ঞপ্তিতে একটি তালিকা প্রকাশ করেছে যেখানে এই পতাকা তৈরির মাপ সম্পর্কে তথ্য প্রদান করা হয়েছে।   তালিকাটি ইঞ্চি ও সেন্টিমিটারের মাপ সংবলিত। পুরো পতাকার মাপ হলো ৩৬X৭২ ইঞ্চি (৯১.৪৪X১৮২.৮৮ সে.মি.)। পতাকার উপরিভাগ এবং বলয়ের উপরিভাগ এর দূরত্ব এবং পতাকার নিচের ভাগ এবং বলয়ের নিচের ভাগ এর দূরত্ব ৯.৭ ইঞ্চি (২৪.৬৪ সে.মি.)। বলয়ের বাইরের দিকের ব্যাস হচ্ছে ১৬.৬ ইঞ্চি (৪২.১৬ সে.মি.), এবং বলয়ের পুরুত্ব হচ্ছে ০.৯৫ ইঞ্চি (২.৪১ সে.মি.) । চন্দ্রিকার বাইরের দিকের তলের ব্যাসার্ধ ৫.৪৫ ইঞ্চি (১৩.৮৪সে.মি.)। প্রতিটি তারকাকে ৩.২ ইঞ্চি (১৩.৮৪ সে.মি.) ব্যাসের বৃত্তের মধ্যে সংযুক্ত করা যায় এবং তারকাগুলোর কেন্দ্র ৭২° কোণে আলাদা হয়ে একটি কল্পিত বৃত্তের পরিধি বরাবর সজ্জিত রয়েছে যেটির ব্যাসার্ধ ৩.২৫ ইঞ্চি (৮.১৩ সে.মি.)। কল্পিত বৃত্তের কেন্দ্র চন্দ্রিকার ভেতরের দিকের সর্বনিম্ন বিন্দু হতে ৬.৪ইঞ্চি (১৬.২৬ সে.মি.) দূরত্বে অবস্থিত।
বিধিমালা
thumb|লাল প্রতীকচিহ্নের সামনে একটি নৌকার ক্রু রা দাড়ান অবস্থায় ১৯৯৫ সালের মার্চেন্ট শিপিং আইনের ৩৬(১) ধারা সংশ্লিষ্ট মন্ত্রীকে সিঙ্গাপুরের জাহাজের জন্য প্রতীকচিহ্ন প্রবর্তনের ক্ষমতা দেয়, যা হবে "সিঙ্গাপুরের জাহাজের জন্য যথাযথ রং"। ৩৬(২) ধারা নির্দেশ করে সিংগাপুরের জাহাজে মন্ত্রীর অনুমতি ব্যতীত লাল প্রতিকচিহ্নের বিপরীতে অন্য কোন নির্দিষ্ট রং ব্যবহার করলে জাহাজের নাবিক, জাহাজের মালিক অথবা যিনি জাহাজে থাকবেন এমন সদস্যকে ১,০০০ S$ জরিমানা করা হবে। ধারা ৩৭ নির্দেশ করে, যদি বন্দরে আসা এবং বন্দর ত্যাগকারী কোন সিঙ্গাপুরের জাহাজ লাল প্রতীকচিহ্নের পতাকা তুলতে ব্যর্থ হয় তাহলে জাহাজের প্রধানকে ১,০০০ S$ জরিমানা করা হবে।
এমপিএ ১৯৯৯ সালে বিজ্ঞপ্তি দিয়ে সিংগাপুরের জাহাজের মালিক, জাহাজের প্রধান এবং কর্মকর্তাদের মার্চেন্ট শিপিং আইনের ধারা ৩৬ও৩৭ এর বিষয়ে দৃষ্টি আকর্ষণ করে। নির্দিষ্টভাবে ৩ নম্বর অনুচ্ছেদে উল্ল্যেখ রয়েছে যে "লাল প্রতীকচিহ্নের পতাকার বিকল্প হিসেবে জাতীয় পতাকা গ্রহণযোগ্য নয়"।
কাটিবল্গা
কাটিবল্গা (বৈজ্ঞানিক নাম: Graphium aristeus(Stoll)) এক প্রজাতির বড় আকারের প্রজাপতি। এদের নিচের ডানার পিছনের দিকে লেজের মত প্রক্ষিপ্ত অংশ থাকে, যার জন্য এদের সোয়ালোটেল (sowallotail) বলা হয়। এরা প্যাপিলিওনিডি পরিবার এবং প্যাপিলিওনিনি উপগোত্র এবং গ্রাফিয়াম বর্গের অন্তর্ভুক্ত প্রজাতি। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ২ এর তালিকার অন্তর্ভুক্ত।
আকার
কাটিবল্গা এর প্রসারিত অবস্থায় ডানার আকার ৭০-৮০ মিলিমিটার দৈর্ঘ্যের হয়।
উপপ্রজাতি
কাটিবল্গার উপপ্রজাতিগুলো হলো-
ভারতে প্রাপ্ত কাটিবল্গার উপপ্রজাতি
ভারতে সাধারণত কাটিবল্গার যে উপপ্রজাতিটি দেখা যায় তা হল-
বিস্তার
ভারত (পশ্চিমবঙ্গ, সিকিম, আসাম এবং মেঘালয়), , নেপাল, ভুটান, মায়ানমার, ইন্দোনেশিয়া, ফিলিপিন্স এর বিভিন্ন অঞ্চলে এদের পাওয়া যায়।
বর্ণনা
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-
স্ত্রী পুরুষ উভয় প্রকারই বুটিবল্গা (Spot Swordtail)এর সাথে ভীষণ সাদৃশ্যযুক্ত; তবে বুটিবল্গা এর সামনের ডানার নিম্নপৃষ্ঠে সাবটার্মিনাল সাদা গোলাকৃতি ছোপের সারির পরিবর্তে কাটিবল্গার ওই একই জায়গায় ঈষৎ সবজে শিকল এর মতো সুসজ্জিত এবং রৈখিক অবস্থানযুক্ত চ্যাপ্টা ছোপের সারি বর্তমান।
ডানার উপরিতল : ডানার উপরিতল সাদা এবং ঈষৎ সবজে বর্ণের চমপো৬য়া যুক্ত এবং কালো পটি ও বন্ধনীযুক্ত। সামনের ডানার সেল এ ৫টি কালো, মোটামুটি চওড়া লম্বা পটি অথবা বন্ধনী দেখা যায়; যাদের মধ্যে বাইরের দিকের ৩টি পটি সেল এর মধ্যেই সীমাবন্ধ এবং গোড়ার দিকের শেষ পটি দুটি সেল ছাড়িয়ে ডরসাম অবধি বিস্তৃত। উভয় ডানায় অ্যাপেক্স অথবা শীর্ষভাগ ও টার্মেন ও টর্নাস চওড়াভাবে কালো। সামনের ডানায় সাব-টার্মিনাল ঈষৎ সবজে সাদা চ্যাপ্টা ছোপের সারিটি (কালো শিরা দ্বারা খন্ডিত) কোস্টাল শিরার নীচ থেকে প্রায় টর্নাস পর্যন্ত বিস্তৃত। পিছনের ডানার সাব-টার্মিনাল দাগের সারিতে দাগগুলি বক্র ও অর্ধ চন্দ্রাকৃতি। সরু সাদা রেখায় আবৃত কালো লম্বা তরবারির ন্যায় লেজটি ২ নং শিরায় অবস্থান থেকে উৎক্ষিপ্ত হয়েছে। উভয় ডানায় বেস অথবা গোড়ার অংশ সাদা।
ডানার নিম্নতল : ডানার নিম্নতল মধ্যভাগে সাদা এবং চারিদিকে চওড়া বাদামী। দাগ-ছোপ এবং পটি উপরিতলেরই অনুরূপ। পিছনের ডানায় কালো বহিঃপ্রান্তরেখা ঘেরা লাল ডিসকাল ছোপ লক্ষ্য করা যায়। পিছনের ডানার টার্মেন ঢেউ খেলানো (wavy)।
শুঙ্গ কালো এবং শীর্ষে মুগুরের মতো আকৃতিযুক্ত (clubed)। মাথা, বক্ষ এবং উদর উপরিতলে কালো এবং নিম্নতলে ইষদ হলদেটে সাদা বর্ণের হয়।
আচরণ
দুর্লভদর্শন এই প্রজাতি দ্রুত এবং শক্তিশালী উড়ানবিশিষ্ট। এরা ভিজে মাটি অথবা বালি, পাথরের ভিজে ছোপ, কাদায় বসে মাডপাডল এবং গাছের পাতায় রসপান করে থাকে। ফুলে বসে মধুপান করতে এদের কম দেখা যায়। এদের সাধারনত নিজ প্রজাতি অথবা ভিন্ন প্রজাতির সাথে দলবদ্ধ ভাবে মাড-পাডল করতে লক্ষ্য করা যায়। এই প্রজাতিকে ডানা মেলা এবং বন্ধ উভয় অবস্থাতেই রোদ পোহাতে দেখা যায়। জলে, পাতায়, মাটিতে এবং পাথুরে দেওয়ালে, বৃষ্টির পরে, নিচু উচ্চতাযুক্ত জঙ্গল পরিবেশে পাহাড়ী নদী অথবা ঝর্নার ধারে এদের প্রায়শই দেখা যায়। পশুর বিষ্ঠা মূলত হাতির বিষ্ঠাতে এদের অবস্থান করতে লক্ষ্য করা যায়। মাড-পাডল চলাকালীন এরা ডানা সম্পূর্ণ মেলে রোদ পোহায়। উপযুক্ত পরিবেশে মার্চ এবং এপ্রিল মাসে এদের দর্শন মেলে।
পর্বত গঠন
পর্বত গঠন একটি ভূতাত্ত্বিক প্রক্রিয়াকে বোঝায় যার মাধ্যমে পর্বতগুলি গঠনের বিষয়টি অনুধাবন করা হয়। এই প্রক্রিয়াগুলি পৃথিবীর ভূত্বক ( টেকটোনিক প্লেট ) এর মতো বৃহৎ আকারের আন্দোলনের সাথে যুক্ত। ভাঁজ, ভূ-চ্যুতি, আগ্নেয়গিরির ক্রিয়াকলাপ, আইগনিয়াস অনুপ্রবেশ এবং রূপান্তর সবই পার্বত্য বিল্ডিংয়ের পর্বতগঠন প্রক্রিয়ার অংশ হতে পারে।
অন্তর্নিহিত টেকটোনিক প্রক্রিয়াগুলোর নিরিখে নির্দিষ্ট ল্যান্ডস্কেপ বৈশিষ্ট্যগুলি বোঝার জন্য টেকটোনিক জিওমোরফোলজি এবং ভূতাত্ত্বিকভাবে তরুণ বা চলমান প্রক্রিয়াগুলির অধ্যয়নকে নিউটেকটোনিক্স বলা হয়ে থাকে।
পাহাড়ের প্রকার
প্রধানত পাঁচ ধরনের পর্বত রয়েছে: আগ্নেয়গিরি, ভাঁজ, মালভূমি, ফল্ট-ব্লক এবং গম্বুজ । স্থানীয়ভাবে আরও বিশদভাবে শ্রেণীবদ্ধকরণ করে প্লেট টেকটোনিক্সের পূর্বাভাস দেওয়া এবং এই বিভাগগুলিতে যুক্ত করা হয়।
আগ্নেয়গিরির পাহাড়
ডান|থাম্ব| একটি [[অধোগমন|সাবডাকশন জোন (বাম) এবং একটি স্প্রেডিং রিজ আগ্নেয়গিরি (ডান) এর সাথে যুক্ত স্ট্র্যাটোভোলকানোস। একটি হটস্পট আগ্নেয়গিরি কেন্দ্র। ]]
টেকটোনিক প্লেটের চলন প্লেটের সীমানা বরাবর আগ্নেয়গিরি তৈরি করে, যা পরবর্তীতে ফেটে যায় এবং পর্বতমালার গঠন করে। আগ্নেয়গিরির আর্ক সিস্টেম হ'ল আগ্নেয়গিরির একটি ধারা যা একটি অধোগমন এলাকার কাছাকাছি গঠন করে এবং যেখানে ডুবে যাওয়া সমুদ্রের প্লেটের ক্রাস্ট গলে যায় ও সাবকেটিং ক্রাস্ট দিয়ে জল টেনে নিয়ে যায়।
বেশিরভাগ আগ্নেয়গিরি প্রশান্ত মহাসাগরে ঘিরে থাকা একটি ব্যান্ডে এবং ইন্দোনেশিয়ান দ্বীপপুঞ্জের প্রশান্ত মহাসাগরীয় ব্যান্ডে যোগদানের জন্য এশিয়া জুড়ে ভূমধ্যসাগর থেকে বিস্তৃত হতে দেখা যায়। আগ্নেয়গিরির পর্বতের সর্বাধিক গুরুত্বপূর্ণ ধরণগুলি হ'ল সংমিশ্রিত শঙ্কু বা স্ট্র্যাটোভলকানোস ( ভেসুভিয়াস, কিলিমঞ্জারো এবং মাউন্ট ফুজি হলো এর উদাহরণ)
ভাঁজ পাহাড়
যখন প্লেটগুলি সংঘর্ষে বা অধোগমন হয়ে পড়ে (যাতে - একে অপরের উপরে চড়তে থাকে), প্লেটগুলো হুড়োহুড়ি করে ভাঁজ হতে থাকে এবং পাহাড় গঠন করে। বেশিরভাগ প্রধান মহাদেশীয় পর্বতমালার অংশগুলি থ্রাস্টিং, ফোল্ডিং বা অরওজেনেসিসের সাথে সম্পর্কিত। উদাহরণ হল বালকান পর্বতমালা, জুরা এবং জাগ্রোস পর্বতমালা।
পাহাড় ব্লক
থাম্ব|ফল্ট-ব্লক পর্বত।
যখন কোনও ফল্ট ব্লক উত্থাপিত বা কাত হয়ে থাকে তখন পর্বতগুলি সৃষ্টি হতে পারে। উচ্চতর ব্লকগুলিকে হর্স বলা হয় এবং গর্তগুলিকে গ্রাবেনস বলা হয়। উপরিভাগে বাইরে ছড়িয়ে পড়ার ফলে এগুলোর মাঝে শক্তি থাকে। যখন শক্তিগুলি একত্রে শক্তিশালী হয়ে একটি প্লেটকে পৃথক করে দেয়, তখন এটি এমনভাবে ঘটে যে কোন কেন্দ্রের ব্লকটি তার ফ্ল্যাঙ্কিং ব্লকগুলির তুলনায় নীচে নেমে যায়। এভাবেই এইরকম পর্বত সৃষ্টি হয়।
উদাহরণস্বরূপ, দক্ষিণ-পূর্ব ইউরোপের বুলগেরিয়ায় রিলা - রোডোপ পর্বত ম্যাসিফ, বেলাসিতা (লিনিয়ার হর্স্ট), রিলা পর্বত এবং পিরিন পর্বত।
অন্যান্য পর্বত
বিদ্যমান উঁচু অঞ্চলের ক্ষয়ের ফলে অবশিষ্ট পর্বতমালা গঠিত হয়। এগুলিকে অস্বীকারের পাহাড়ও বলা হয়।
ইউরোপের উদাহরণগুলির মধ্যে রয়েছে: পূর্ব রোডোপস, রিলা-রোডোপ পর্বত ভরগুলির অংশ, যা বালকান উপদ্বীপের প্রাচীনতম ল্যান্ডমাস, স্কটিশ হাইল্যান্ডস, স্ক্যান্ডিনেভিয়ান পর্বতমালা এবং ওয়েলসের স্নোডোনিয়া।
ভারতের উদাহরণগুলির মধ্যে রয়েছে: আরভল্লি রেঞ্জ, তামিলনাড়ুর নীলগিরি পর্বতমালা, রাজমহল পাহাড় এবং পূর্ব ও পশ্চিম ঘাটগুলি।
হটস্পট আগ্নেয়গিরি
হটস্পট ম্যান্টেল প্লুম নামে পরিচিত এইধরনের পৃথিবীর পর্বতগুলো একটি ম্যাগমা উৎস থেকে তৈরি হয়। যদিও এর জন্য মূলত মহাসাগরীয় ক্রাস্ট গলানোকে জন্য দায়ী করা হয়, সাম্প্রতিক প্রমাণগুলি এই সংযোগটিকে বিশ্বাস করে। যদিও বরফ গঠনের প্রক্রিয়ার অংশ একটি এখনো গবেষণার বিষয় হিসাবে রয়ে গেছে।
বীর প্রতীক
বাংলাদেশের স্বাধীনতা যুদ্ধে যাঁরা অবদান রেখেছিলেন তাদের মধ্যে থেকে বাংলাদেশ সরকার বিভিন্ন জনকে তাদের অবদানের ভিত্তিতে বীর শ্রেষ্ঠ, বীর উত্তম, বীর বিক্রম ও বীর প্রতীক উপাধিতে ভূষিত করেন। বীর প্রতীক চতুর্থ সর্বোচ্চ উপাধি। মোট ৪২৬ জনকে এই উপাধিতে ভূষিত করা হয়।
বীর প্রতীক পদকপ্রাপ্ত মুক্তিযোদ্ধাদের তালিকা
শহীদ বীরদের নামের পাশে তারকা (*) চিহ্ন উল্লেখ করা হলো।
ডঃ সর্বপল্লী রাধাকৃষ্ণান সরকারি আর্টস কলেজ, পুদুচেরি
ডঃ সর্বপল্লী রাধাকৃষ্ণান সরকারি আর্টস কলেজ, পুদুচেরির ইয়ানামে অবস্থিত একটি ডিগ্রি কলেজ। এটি ১৯৭৩ সালে প্রতিষ্ঠিত হয়েছিল। কলেজটি পন্ডিচেরি বিশ্ববিদ্যালয়ের অধিভুক্ত। এই কলেজে কলা, বাণিজ্য ও বিজ্ঞানের  কোর্স  চালু রয়েছে।
স্বীকৃতি
কলেজটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।
জোসেপ ভায়ে
হোসে ভায়ে মাস (১৩ নভেম্বর ১৯১৮ – ৩১ ডিসেম্বর ২০০৫) বার্সেলোনার একজন আক্রমণভাগের খেলোয়াড় ছিলেন। তিনি তার ক্যারিয়ারের অধিকাংশ সময় বার্সেলোনার হয়ে খেলেছেন, যেখানে তিনি ৭৭ ম্যাচে ২০টি গোল করেছেন। অতঃপর তিনি এক মৌসুমের জন্য বাদালোনার হয়ে খেলার পর, সান আর্দ্রেসে যোগদান করেন, যেখানে তিনি ১৭ ম্যাচে ২টি গোল করেছেন। তিনি ১৯৫২ সালে সান আর্দ্রেসের হয়ে খেলার পর ফুটবলকে বিদায় জানান। তিনি তার ক্যারিয়ারে সর্বমোট ১১২টি ম্যাচে ২৩টি গোল করেছেন।
আরাস্‌
আরাস্‌ ডেনমার্কের দ্বিতীয় বৃহত্তম শহর ও আরাস্ পৌরসভার আসন। এটি কত্তেগাত সাগরের জুতল্যান্ডের পূর্ব তীরে ও কোপেনহেগেনের প্রায় ১৮৭ কিলোমিটার (১১৬ মাইল) উত্তর-পশ্চিমে অবস্থিত।
জুতল্যান্ডের বৃহত্তম শহর আরাস্ কেন্দ্রীয় ডেনমার্ক অঞ্চল ও পরিসংখ্যান অঞ্চল ল্যান্ডসডেল আস্টজিল্যান্ডের (পূর্ব জটল্যান্ড) প্রধান কেন্দ্র হিসাবে কাজ করে। LØ ডেনমার্কের সর্বাধিক জনসংখ্যা বিশিষ্ট পরিসংখ্যান অঞ্চল এবং অঞ্চলটির আনুমানিক জনসংখ্যা ৯০৩ ৯৭৪ (১ জানুয়ারি ২০২১) জন। আরাস্ পৌরসভা বৃহত্তর আরাস্ অঞ্চলটিকে ৯,৫২,৮২৪ (১ জানুয়ারি ২০২১) জন বাসিন্দার সাথে নিজে ও ৮ টি সংলগ্ন পৌরসভার দ্বারা সংজ্ঞায়িত করে, যা পৌরসভা ও বাণিজ্যিক সহযোগিতা ব্যবসায়িক অঞ্চল আরাস্য়ের সাথে প্রায় সমতুল্য। শহরটি ২,৮০,৫৩৪ জন (২০২০ হিসাবে) বাসিন্দার সাথে ডেনমার্কের দ্বিতীয় বৃহত্তম শহর হিসাবে স্থান লাভ করেছে।
আরাস্ অষ্টম শতাব্দীতে আরাস্ নদীর মোহনায় ফিজর্ডের উত্তর তীরে ভাইকিং দুর্গ হিসাবে প্রতিষ্ঠিত হয়। ডেনিশ প্রণালীর বাণিজ্য পথে অবস্থানের কারণে শহরটি প্রাথমিক সামরিক স্থাপনাসমূহ থেকে একটি বাণিজ্য কেন্দ্রে পরিণত হয় এবং এটিকে ১৪৪১ সালে মার্কেট টাউনের সুবিধা প্রদান করা হয়। আঞ্চলিক বাণিজ্য দ্বারা বাটসড এবং বিশোপিক জনসংখ্যার আসন হিসাবে ১৯ শতকের অবধি স্থায়ীভাবে রাজনৈতিক অস্থিতিশীল সময়ে স্থিতিশীল ছিল। আঞ্চলিক প্রতিদ্বন্দ্বীদের ছাড়িয়ে শিল্প ক্ষেত্রটি দ্রুত জনসংখ্যা বৃদ্ধিকে চালিত করায় শিল্প বিপ্লব একটি প্রতিচ্ছবি হয়ে ওঠে। আরাস্'য়ে ১৯৩৪ সালে জুতল্যান্ডের প্রথম বিশ্ববিদ্যালয় প্রতিষ্ঠিত হয়। এটি বর্তমানে বিশ্ববিদ্যালয় শহর এবং জুতল্যান্ডের বাণিজ্য, পরিষেবা, শিল্প ও পর্যটন কেন্দ্রের বৃহত্তম ঘাঁটি।
বংশীকুণ্ডা উত্তর ইউনিয়ন
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
নূরনবী তালুকদার
অলিম্পিক লরেল
অলিম্পিক লরেল হলো আন্তর্জাতিক অলিম্পিক কমিটি কর্তৃক "খেলাধুলার মাধ্যমে শিক্ষা, সংস্কৃতি, উন্নয়ন এবং শান্তিতে উল্লেখযোগ্য সাফল্য অর্জনকারী" ব্যক্তিদের সম্মান জানানোর জন্য প্রদত্ত একটি বিশেষ পুরস্কার। এটি ২০১৬ সালে অলিম্পিক কর্মসূচি ২০২০-এর ২৬নং সুপারিশের অংশ হিসেবে বাস্তবায়নের জন্য চালু করা হয়েছিল, যা প্রতিটি অলিম্পিক ক্রীড়া প্রতিযোগিতার উদ্বোধনী অনুষ্ঠানে প্রদান করা হবে। আন্তর্জাতিক অলিম্পিক কমিটির প্রধান টোমাস বাখ বলেন যে পুরস্কারটি বর্তমান অলিম্পিক প্রতিযোগিতাকে প্রাচীন অলিম্পিক ক্রীড়া প্রতিযোগিতার আদর্শ ও মূল্যবোধের সাথে পুনরায় সংযুক্ত করেছে। ট্রফিটিতে একটি লরেল পুষ্পস্তবক এবং অলিম্পিক রিংস রয়েছে যা "ফেয়ারমাইন্ড" (ন্যায্য উপায়ে খননকৃত তথা দায়িত্ববান উৎস থেকে প্রাপ্ত) স্বর্ণ দিয়ে তৈরি। এর ভিত্তিটি প্রাচীন অলিম্পিয়ার একটি পাথর দিয়ে তৈরি।
বাউরিশোল
বাউরিশোল ভারতের পশ্চিমবঙ্গের বাঁকুড়া জেলার সিমলাপাল থানার একটি গ্রাম।
গ্রাম সম্পর্কে
থাম্ব|বাউরিশোলের প্রাকৃতিক সৌন্দর্য প্রাকৃতিক পরিবেশের জন্য গ্রামটি বড়ো সুন্দর। বড় বাঁধ নামে একটি বড় পুকুর গ্রামে অবস্থিত।
মন্দির
গ্রামটিতে মদনমোহন মন্দির, বুড়াকুন্দরা মন্দির, দুটি মা কালীর মন্দির, হনুমান মন্দির ও একটি আটচালা রয়েছে।
গ্রামের জনসংখ্যা
২০১১ সালের আদম শুমারি অনুসারে, এই শহরের জনসংখ্যা ৬৮৫ জন।
শিক্ষা
বাউরিশোল প্রাথমিক বিদ্যালয় নামে গ্রামে একটি প্রাথমিক বিদ্যালয় আছে।
ইতিহাস
গ্রামটি প্রতিষ্ঠা করেছিলেন দুজন উৎকল ব্রাহ্মণ, অযোধ্যারাম পাইন এবং বজ্জুরাম পাইন। অঞ্চলটি ভালাইডিহার জমিদার দ্বারা শাসিত ছিল। গঙ্গাধর পাইন ৬০০ বিঘা বনভূমি এবং ১০০ বিঘা জমি কিনেছিলেন। নিত্যানন্দ পাইন ছিলেন গ্রামের প্রথম মোড়ল। ভালাইডিহার জমিদার তাঁকে মোড়ল উপাধি দিয়েছিলেন এবং জমিদার তাঁকে ৭৫ বিঘা জমি উপহার দিয়েছিল। পরে ঈশান পাইন গ্রামের মোড়ল হন। এই গ্রামের ইতিহাস গ্রামবাসীদের কাছে গৌরবময়।
ভূগোল
থাম্ব|বাউরিশোল বড় বাঁধ এই গ্রামটি কৃষি নির্ভর। এটি 22 ° 59 '32 "উত্তর অক্ষাংশ এবং 87 ° 03' 27" পূর্ব দ্রাঘিমাংশের মধ্যে অবস্থিত। কৃষিতে সেচ ব্যবস্থার জন্য বাউরিশোল বড় বাঁধ অত্যন্ত গুরুত্বপূর্ণ। গ্রামটি প্রাকৃতিক সৌন্দর্যের জন্য সুন্দর।
পূর্ব গুজরা ইউনিয়ন
পূর্ব গুজরা বাংলাদেশের চট্টগ্রাম জেলার রাউজান উপজেলার অন্তর্গত একটি ইউনিয়ন।
আয়তন
পূর্ব গুজরা ইউনিয়নের আয়তন ৬৭১৪ একর (২৭.১৭ বর্গ কিলোমিটার)।
অবস্থান ও সীমানা
রাউজান উপজেলার মধ্য-পশ্চিমাংশে পূর্ব গুজরা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে বিনাজুরী ইউনিয়ন ও রাউজান ইউনিয়ন; পূর্বে কদলপুর ইউনিয়ন ও পাহাড়তলী ইউনিয়ন; দক্ষিণে বাগোয়ান ইউনিয়ন, নোয়াপাড়া ইউনিয়ন ও পশ্চিম গুজরা ইউনিয়ন এবং পশ্চিমে পশ্চিম গুজরা ইউনিয়ন, হালদা নদী ও হাটহাজারী উপজেলার উত্তর মাদার্শা ইউনিয়ন ও গড়দুয়ারা ইউনিয়ন অবস্থিত।
প্রশাসনিক কাঠামো
পূর্ব গুজরা রাউজান উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম রাউজান মডেল থানার আওতাধীন। এটি জাতীয় সংসদের ২৮৩নং নির্বাচনী এলাকা চট্টগ্রাম-৬ এর অংশ। এটি ৩টি মৌজায় বিভক্ত:
খাল ও নদী
পূর্ব গুজরার পশ্চিম পাশ দিয়ে বয়ে চলেছে হালদা নদী। এছাড়া রয়েছে মগদাইর খাল।
হাট-বাজার
পূর্ব গুজরা ইউনিয়নের প্রধান প্রধান হাট/বাজারগুলো হল আলিমিয়া হাট, নতুন চৌধুরী হাট, রঘুনন্দন চৌধুরী হাট এবং নতুন রঘুনন্দন চৌধুরী হাট।
দর্শনীয় স্থান
চট্টগ্রাম শহর হতে গশ্চি নয়াহাট নেমে সিএনজি যোগে পূর্ব গুজরা গ্রামে। কাপ্তাই সড়ক হতে নোয়াপাড়া সেকশন-২ সড়ক দিয়ে পুরাতন রঘুনন্দন চৌধুরী হাট হয়ে নিশ্চার ঘাট ব্রীজ সংলগ্ন।
হ্যারি লি
হেনরি উইলিয়াম হ্যারি লি (Harry Lee; জন্ম: ২৬ অক্টোবর, ১৮৯০ - মৃত্যু: ২১ এপ্রিল, ১৯৮১) লন্ডনের মেরিলেবোন এলাকায় জন্মগ্রহণকারী পেশাদার ইংরেজ আন্তর্জাতিক ক্রিকেটার, আম্পায়ার ও কোচ ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩০-এর দশকের সূচনালগ্নে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
রামেশ্বর পাঠক
প্রারম্ভিক জীবন
১৯৩৮ সনের ১মার্চ তারিখে অসমের বরপেটা জেলার ভেল্লা নামক স্থানে রামেশ্বর পাঠকের জন্ম হয়েছিল। ১৯৫৮ সনে তিনি বিদ্যালয়ের শিক্ষা সমাপ্ত করে বরপেটা মহাবিদ্যালয়ে নামভর্তি করে সংগীতে মনোযোগ দিয়েছিলেন। পণ্ডিত দয়াল চন্দ্র সূত্রধারের তত্বাবধানে তিনি বরগীত ের শিক্ষা আরম্ভ করেন। ১৯৬১ সনে অনুষ্ঠিত হওয়া আন্তঃমহাবিদ্যালয় যুব মহোৎসবে রামেশ্বর পাঠকে বরগীত, আধুনিক গীত, গজল ও ভজনে প্রথম স্থান প্রাপ্ত করেছিল। ১৯৬৩ সনে তিনি গুয়াহাটি আর্য কলেজে শিক্ষকতা করেছিলেন।
বীরুর
বীরুর (Birur) ভারতের কর্ণাটক রাজ্যের চিকমাগালুর জেলার একটি শহর।
রামেশ্বর পাঠক
সংগীত জীবন
শিক্ষকের পদে থাকার সময় তিনি ও ছাত্র ও অন্যান্য শিক্ষকের মাঝে লোকগীত কণ্ঠশিল্পী রুপে জনপ্রিয় ছিলেন। সহকর্মী আফজল হুসেইনের অনুরোধে তিনি গুয়াহাটির অনাঁতর কেন্দ্রে অডিসনের ব্যবস্থা করে সংগীত জীবনের আরম্ভ করছিলেন। ১৯৭৪ সনে রামেশ্বর পাঠক বরপেটার ধনদা পাঠককে বিবাহ করেছিলেন। ধনদা পাঠক একজন সুকন্ঠকার ছিলেন। ধনদা পাঠক ও রামেশ্বর পাঠক যুগ্মভাবে লোকগীতে কন্ঠদান করে বিখ্যাত হয়েছিলেন। রামেশ্বর পাঠক অসম ছাড়াও মুম্বাই, কলকাতা, দিল্লী, বেঙ্গালুরু ও উড়িষ্যায় লোকগীত পরিবেশন করে জনপ্রীয় হয়েছিলেন।
হ্যারি লি
ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্স ও ভারতীয় ক্রিকেটে কোচবিহারের মহারাজা একাদশ দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক কিংবা স্লো মিডিয়াম বোলিং করতেন হ্যারি লি।
বীরুর
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৮৩৩ মিটার (২৭৩২ ফুট)।
হ্যারি লি
১৯১১ সাল থেকে ১৯৩৪ সাল পর্যন্ত হ্যারি লি’র প্রথম-শ্রেণীর খেলোয়াড়ী জীবন চলমান ছিল। তেরো মৌসুমে সহস্র রানের মাইলফলক স্পর্শ করেছিলেন। ১৯২০ ও ১৯২১ সালের কাউন্টি চ্যাম্পিয়নশীপের শিরোপা বিজয়ী দলের সদস্য ছিলেন। সম্পূর্ণ খেলোয়াড়ী জীবনে ২০,১৫৮ রান ও ৪০১ উইকেট পেয়েছেন।
বীরুর
জনসংখ্যার উপাত্ত
ভারতের ২০০১ সালের আদম শুমারি অনুসারে বিরুর শহরের জনসংখ্যা হল ২২,৬০১ জন। এর মধ্যে পুরুষ ৫১% এবং নারী ৪৯%।
হ্যারি লি
জনৈক সব্জীবিক্রেতার সন্তান ছিলেন তিনি। প্রথম বিশ্বযুদ্ধ শুরুর পূর্বেকার মৌসুমে মিডলসেক্সের পক্ষে খেলার জন্যে তাকে বেশ বেগ পেতে হয়েছিল। এমনকি, যুদ্ধের শুরুরদিকে দলের খেলোয়াড়েরা যুদ্ধে যোগ দিতে থাকলে খেলার সুযোগ নিয়েছিলেন। সেপ্টেম্বর, ১৯১৪ সালে সেনাবাহিনীতে তালিকাভূক্ত হন ও ডিসেম্বর, ১৯১৫ সাল পর্যন্ত দায়িত্ব পালন করেন। পায়ে গুলিবিদ্ধ হন। তাকে মৃত ঘোষণা করা হয় ও যুদ্ধবন্দী হিসেবে থাকার কথাও ঘোষণা করা হয়েছিল। ১৯১৯ সালে মিডলসেক্সের পক্ষে খেলার জগতে ফিরে আসেন। তিন মৌসুম দলের অল-রাউন্ডারের ভূমিকায় অবতীর্ণ হয়েছিলেন। দুইবার শীর্ষ চারে ব্যাটিংয়ে নেমে দুইবার জ্যাক হার্নের সাথে সেঞ্চুরি করেন। ১৯২০-এর দশকের মাঝামাঝি সময়ে কম সফল ছিলেন। ঐ দশকের শেষদিকে আবারও বেশ রান তুলতে থাকেন। ১৯৩১ সালে নিজস্ব একমাত্র টেস্টে অংশ নেন। ইংল্যান্ড দলের খসড়া তালিকায় ছিলেন। কিন্তু আঘাত ও অসুস্থতার কারণে শূন্যতা পূরণে তাকে দলে নেয়া হয়। ১৯৩৪ সাল পর্যন্ত কাউন্টি ক্রিকেট খেলতে থাকেন। তরুণ খেলোয়াড়দের সুযোগ দিতে ৪৪ বছর বয়সে মিডলসেক্স কর্তৃপক্ষ তাকে অব্যহতি দেয়। দ্বিতীয় বিশ্বযুদ্ধ শুরুর পূর্ব পর্যন্ত প্রথম-শ্রেণীর ক্রিকেটে আম্পায়ারের দায়িত্বে ছিলেন। এ পর্যায়ে ১৫৩ খেলা পরিচালনা করেছিলেন তিনি।
বীরুর
জনসংখ্যার উপাত্ত
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে বিরুর এর সাক্ষরতার হার বেশি।
হ্যারি লি
হার্ন ও প্যাটসি হেনড্রেনের আকর্ষণীয়, দ্রুতগতিতে রান সংগ্রহের তৎপরতায় হ্যারি লি’র সাফল্য ঢাকা পড়ে যায়। তার দুই কনিষ্ঠ ভ্রাতাও প্রথম-শ্রেণীর খেলায় অংশ নেন। জ্যাক লি ও ফ্রাঙ্ক লি মিডলসেক্স দলে স্থান না পেয়ে সমারসেটে চলে যান। ১৯৩১ সালে তিন ভ্রাতাই সেঞ্চুরি করেন। এ কৃতিত্বটি প্রথম-শ্রেণীর ক্রিকেটে পেশাদারীভাবে তিন ভাইয়ের প্রথম ঘটনা ছিল। দুই বছর পর তিন ভাইই একটি আউটের সাথে জড়িত হন। কাউন্টি খেলায় জ্যাকের বলে ফ্রাঙ্কের কটে হ্যারি বিদেয় নিয়েছিলেন। ১৯৮১ সালে মৃত্যুকালীন হ্যারি লি দ্বিতীয় বয়োজ্যেষ্ঠ জীবিত টেস্ট ক্রিকেটারের মর্যাদাপ্রাপ্ত হয়েছিলেন।
বীরুর
জনসংখ্যার উপাত্ত
এই শহরের জনসংখ্যার ১১% হল ৬ বছর বা তার কম বয়সী।
হ্যারি লি
শৈশবকাল
২৬ অক্টোবর, ১৮৯০ তারিখে লন্ডনের মেরিলেবোন এলাকায় হ্যারি লি’র জন্ম। তিন ভাইয়ের মধ্যে জ্যেষ্ঠ ছিলেন। তাদের সকলেই প্রথম-শ্রেণীর ক্রিকেটে অংশ নিয়েছিলেন। তার পিতা সব্জীবিক্রেতা ছিলেন ও কয়লা ব্যবসায়ী হিসেবে লন্ডনের সান্ধ্যকালীন সংবাদপত্রগুলোয় ক্রিকেট সম্পর্কীয় প্রতিবেদনগুলো গভীরভাবে পাঠ করতেন। যুবক অবস্থায় ল্যাম্প পোস্টের খুঁটিকে ঘিরে ক্রিকেট খেলতেন। নিজ আত্মজীবনীতে উল্লেখ করেন যে, যদি কোন বোলার ব্যাটসম্যানকে দশবারের মধ্যে নয়বার ল্যাম্প পোস্টে বল লাগাতো, তাহলেও তিনি পূর্ণাঙ্গ উইকেট লাভের অধিকারী হতেন না। বিদ্যালয় জীবনে তার ক্রিকেটীয় প্রতিভার বিচ্ছুরণ ঘটে। প্রথম বারেট স্ট্রিট স্কুল ও পরবর্তীতে পোর্টম্যান স্কয়ারের সেন্ট টমাস স্কুলে অধ্যয়ন করেন। উভয় বিদ্যালয়ের প্রধানশিক্ষকই ক্রীড়াপ্রেমী ছিলেন। তন্মধ্যে, সেন্ট টমাসের প্রধানশিক্ষক মি. ডেসপিশট ঘোষণা করেন যে, কোন ছাত্র যদি তাকে আউট করতে পারে তাহলে তিনি তাকে এক পেনি পুরস্কার প্রদান করবেন। নিয়মিতভাবে হ্যারি লি এ কৃতিত্বের দাবীদার হতেন। ডেসপিশট তাকে চমৎকারভাবে নিশানা বরাবর বোলিং কৌশল শেখান। বিদ্যালয়ে থাকাকালীন তিনি মূলতঃ বোলার হিসেবেই অংশ নিতেন। সেন্ট টমাসে থাককালীন নিজস্ব শেষ বছরে স্থানীয় চার্চ স্কুলস লীগ শীল্ডে বিদ্যালয় দলকে চূড়ান্ত খেলায় নিয়ে যান। ছয় উইকেট নিয়ে দলের বিজয়ে তিনি ভূমিকা রেখেছিলেন। বিদ্যালয় ত্যাগের পর তার পিতার ন্যায় সব্জীবিক্রেতার ভূমিকায় অবতীর্ণ হয়েছিলেন তিনি। এ কাজটি তিনি পছন্দ করতেন। তাসত্ত্বেও, ক্রমাগত মেরিলেবোন ক্রিকেট ক্লাব কর্তৃপক্ষ বরাবর লর্ডস ক্রিকেট গ্রাউন্ডের মাঠ কর্মী হিসেবে চাকরি নেবার জন্যে আবেদন করতেন।
আনুমানিক ২৫জন বালকের সাথে হ্যারি লিকেও ১৯০৬ সালের শুরুরদিকে লর্ডসে যাচাই-বাছাইয়ের খেলায় অংশগ্রহণের জন্যে আমন্ত্রণ জানানো হয়। আলফ্রেড অ্যাটফিল্ড ও প্রধান মাঠ কর্মকর্তা টম হার্ন বোলিং পর্যবেক্ষণের দায়িত্বপ্রাপ্ত হন। লি তার প্রথম ওভার সম্পর্কে মন্তব্য করেন যে, ছয়টি বল পিচে বাজেভাবে ফেলেন যা অন্য কেউ কখনো দেখেছি কি-না সন্দেহ। তবে, তার স্নায়ু স্বাভাবিক আকার ধারণ করলে বোলিংয়ের উত্তরণ ঘটান ও হার্ন কর্তৃক পাঁচজন মাঠ কর্মীর অন্যতম হন। মাঠ কর্মী হিসেবে হ্যারি লিকে অনেকগুলো কাজের সাথে জড়িত থাকতে হয়েছিল। ধোয়ামোছা, আসন পরিষ্কার, জাল দিয়ে আবদ্ধ স্থান প্রস্তুতকরণ, পিচে চিহ্নিতকরণ ইত্যাদি। খেলার দিনে স্কোরবোর্ড রক্ষণাবেক্ষণ, স্কোরবোর্ড পরিচালনা বা জাল দিয়ে আবদ্ধ স্থানে ফিল্ডিং করা ইত্যাদি। এ সকল কাজ সম্পন্ন করার ফলে বালকদের নিজেদের অনুশীলনের সময় খুব কম থাকতো। কোন প্রাতিষ্ঠানিক কোচিংয়ের সুযোগ ছিল না। তাসত্ত্বেও, ইংল্যান্ডের আন্তর্জাতিক ক্রিকেটার টেডি উইনিয়ার্ড ও আলবার্ট ট্রটের কাছ থেকে সহযোগিতা পেতেন।
১৯০৯ ও ১৯১০ সালে মিডলসেক্স ক্লাবের কাছ থেকে সুনজরে পড়তে শুরু করেন। ১৯০৯ সালে মিডলসেক্স কোল্টসের পক্ষে একটি খেলায় ৩৯ রান তুলেন। ১৯১০ সালে রিডিং ক্রিকেট ক্লাবের বিপক্ষে ৬০ রান সংগ্রহ করেছিলেন তিনি। মেরিলেবোন ক্রিকেট ক্লাবের (এমসিসি) পক্ষেও খেলতে শুরু করেন। নিয়মিতভাবে রান ও উইকেট পেলেও উল্লেখযোগ্য ছিল না।
কাউন্টি ক্রিকেটে অংশগ্রহণ
১৯১১ সালে বেশ কয়েকজন মিডলসেক্সের খেলোয়াড় ইংল্যান্ডের পক্ষে যাচাই-বাছাইয়ের খেলায় অংশ নিলে শূন্যতা পূরণে হ্যারি লিকে দলে খেলার জন্যে আমন্ত্রণ জানানো হয়। দক্ষিণ-পশ্চিমাঞ্চলে কাউন্টি চ্যাম্পিয়নশীপের দুই খেলায় সমারসেট ও গ্লুচেস্টারশায়ারের বিপক্ষে মুখোমুখি হন তিনি। মিডলসেক্সের পক্ষে এগারো নম্বরে নামেন। সমারসেটের বিপক্ষে বৃষ্টিবিঘ্নিত খেলায় একবার মাঠে নামার সুযোগ পান। চার রানে অপরাজিত ছিলেন তিনি। এছাড়াও, বোলিং করার প্রয়োজন পড়েনি তার। গ্লুচেস্টারশায়ারের বিপক্ষে বোলিং করার সুযোগ পেলেও খেলায় নয় ওভার বোলিং করে উইকেট শূন্য অবস্থায় মাঠ ত্যাগ করেছিলেন।
১৯১২ সালে হ্যারি লিকে আরও সুযোগ দেয়া হয়। চ্যাম্পিয়নশীপে মিডলসেক্সের পক্ষে সাত খেলায় অংশগ্রহণ করেছিলেন। এ খেলাগুলোর প্রথমটি এজবাস্টেন ওয়ারউইকশায়ারের বিপক্ষে ছিল। চার্লস বাকেরকে কটে বিদেয় করে নিজস্ব প্রথম প্রথম-শ্রেণীর উইকেট পান। খেলায় তিনি মোট পাঁচ উইকেট লাভ করেন। এক মাস পর নটিংহ্যামশায়ারের বিপক্ষে অপর তিন উইকেট পান। ঐ মৌসুমে ৯.৫০ গড়ে আট উইকেট দখল করেন ও ঐ মৌসুমের কাউন্টি দলটির বোলিং গড়ে শীর্ষস্থানে পৌঁছেন।
১৯১৩ সালে এ. জে. ওয়েবের আমন্ত্রণে এমসিসি’র বোলিং কর্মকর্তা হিসেবে যোগ দেন। কিন্তু, ঐ মৌসুমে খুব কমই তাকে প্রথম-শ্রেণীর ক্রিকেটে খেলার সুযোগ দেয়া হয়েছিল। মিডলসেক্সের পক্ষে মাত্র তিনটি খেলায় অংশ নেন। তন্মধ্যে, প্রথম খেলায় মিডলসেক্সের ইনিংসের শেষদিকে নেমে ৩৫ রানে অপরাজিত থাকেন। এরফলে, তার দল কোনক্রমে ফলো-অন এড়াতে সক্ষম হয়। তার এ সাহসী ইনিংস অধিনায়ক পেলহাম ওয়ার্নারের কাছ থেকে প্রশংসিত হয়। এরফলে, চতুর্থ ইনিংসে তাকে পাঁচ নম্বরে ব্যাটিংয়ে নামানো হয়। ঐ খেলাটি ড্রয়ে পরিণত হয়েছিল। ১৯১৩ সালে মিডলসেক্স দলে তাকে নিয়মিতভাবে খেলানো না হলেও অধিনায়ক কর্তৃক তাকে কাউন্টি ক্যাপ প্রদানের প্রস্তাবনা দেয়া হয়। তাকে না দেয়ায় ওয়ার্নার বেশ বিস্মিত হন ও পরবর্তীতে দেয়া হবে বলে জানান।
১৯১৪ সালে প্রথম-শ্রেণীর খেলায় অংশগ্রহণের হার প্রায় দ্বিগুণ করে ফেলেন। মৌসুমের শুরুতে অক্সফোর্ড ও কেমব্রিজ বিশ্ববিদ্যালয় দলের বিপক্ষে দুই খেলায় অংশ নিয়ে অল্প রান তুলেন। এমসিসি’র সদস্যরূপে হ্যাম্পশায়ারের বিপক্ষে অনুষ্ঠিত খেলায় হ্যারি লিকে উভয় ইনিংসেই ছয় নম্বরে ব্যাট হাতে নামানো হয়। আগস্টের পূর্বে কাউন্টি চ্যাম্পিয়নশীপে মাত্র দুই খেলায় অংশ নেন। উভয় খেলাই ওয়ারউইকশায়ারের পক্ষে খেলেছেন। আগস্টের শুরুতে প্রথম বিশ্বযুদ্ধ ছড়িয়ে পড়লে কার্যত উত্তরাঞ্চলের কাউন্টিতে মিডলসেক্সের ভ্রমণ বাতিল হয়ে যায়। তবে, এ সিদ্ধান্ত পরবর্তীতে অনুকূলে নিয়ে এসে সফরে যায়। এ সফরে মিডলসেক্স দল অত্যন্ত দূর্বলমানের ছিল। নিয়মিত উদ্বোধনী ব্যাটসম্যান উইলিয়াম রবার্টসন ছিলেন না। ফলশ্রুতিতে, হ্যারি লিকে ফ্রাঙ্ক টার‍্যান্টের সাথে ব্যাটিং উদ্বোধনে নামানো হয়। ইয়র্কশায়ারের বিপক্ষে ৩০ ও ১৬ রান করেন। এরপর, ল্যাঙ্কাশায়ারের বিপক্ষে ১ ও ৪৪ রানে অপরাজিত থাকেন। মৌসুমের বাদ-বাকী সময়গুলোয়ও তারা মিডলসেক্সের পক্ষে ব্যাটিং উদ্বোধনে নামতেন। নটিংহ্যামশায়ারের বিপক্ষে লি প্রথম-শ্রেণীর ক্রিকেটে প্রথম শতরানের ইনিংস খেলেন। প্রথম ইনিংসে ১৭ রানের পর দ্বিতীয় ইনিংসে ১৩৯ রান তুলেন। অপর শতরান সংগ্রাহক প্যাটসি হেনড্রেনের সাথে ১৮৩ রানের জুটি গড়েন তিনি।
বিশ্বযুদ্ধে অংশগ্রহণ
শুরুতে এমনকি আনুষ্ঠানিকভাবে যুদ্ধের ঘোষণার পরও হ্যারি লি ভাবতে পারেননি যে তার জীবনে এর কোন প্রভাব পড়বে। ১৯১৫ সালে ক্রিকেট খেলার প্রস্তুতি নিচ্ছিলেন তিনি। এমসিসি ও মিডলসেক্স কাউন্টি ক্রিকেট ক্লাব যুদ্ধের সমর্থনে এগিয়ে আসলে এবং টেরিটোরিয়াল ফোর্সের সদস্যরা লন্ডন অভিমুখে যাত্রা করলে তিনি তার মত পরিবর্তন করেন ও কেনসিংটনভিত্তিক ১৩শ লন্ডন কাউন্টির তালিকাভূক্ত হন। লি কোন ইউনিটে প্রশিক্ষণ গ্রহণ করেছিলেন তা স্পষ্ট নয়।
২৫ ফেব্রুয়ারি, ১৯১৫ তারিখে ১/১৩শ (লন্ডন কাউন্টি) ব্যাটলিয়নে তাকে দায়িত্ব দেয়া হয় ও এক সপ্তাহ পরই তাদেরকে ফ্রান্সে প্রেরণ করা হয়। মার্চের মাঝামাঝি সময় নিউভ চ্যাপেলের যুদ্ধে অংশ নেন। ঐ আক্রমণে হ্যারি লি’র পায়ে গুলিবিদ্ধ হয়। বাম পায়ের উরুতে একটি বুলেট আঘাত করে ও ফিমার ফেঁটে যায়। তিনদিন মৃতদের জন্যে বরাদ্দ রেখায় তাকে ফেলে রাখা হয়। তার মৃত্যু ঘোষণা করে স্মারক অনুষ্ঠান হয়। তিনদিন পর তাকে জার্মানরা খুঁজে পায় ও ভ্যালেন্সিনেসের হাসপাতালে প্রেরণ করা হয়। রেলগাড়ীর যাত্রীদের বগিতে খড়ের গাদায় দশ ঘণ্টা তিনি পড়ে থাকেন। লিলতে রেড ক্রসের গাড়ীতে তাকে নিয়ে যাওয়া হয়। জার্মানদের কাছ থেকে তাকে স্থানান্তরের পর প্রথম সপ্তাহ ফরাসী রেড ক্রসের নিয়ন্ত্রণে থাকেন। এরপর, ছয় সপ্তাহ ভ্যালেন্সিনেসে তাকে রাখা হয়। এ সময়ে তিনি শয্যাশায়ী ছিলেন। দুই দিনের ভ্রমণের প্রথমাংসে তাকে কাঠের আসনে কম্বলে মোড়ানো অবস্থায় রাখা হয় ও তার পা লোহার খাঁচায় ছিল যা তার পিঠে বিরাট ব্যথা দিতে থাকে। এ পর্যায়ে তাকে কোন খাবার দেয়া হয়নি। দ্বিতীয়াংশে রেড ক্রসের রেলগাড়ীতে আরোহণের মাধ্যমে শেষ হয়। হ্যানোভারে অবস্থানকালীন তিনি দ্রুত আরোগ্য লাভ করতে থাকেন। তবে, সতীর্থ যুদ্ধবন্দীর পরামর্শক্রমে আঘাতের তীব্রতা বাড়ান ও ইংল্যান্ডে ফিরে যাবার জন্যে মনোনীত হন। ১ অক্টোবর, ১৯১৫ তারিখে ভ্রমণ শুরু করেন ও পাঁচ দিন পর নৌকাযোগে ইংল্যান্ডে পৌঁছেন। বিরাট আঘাতের নির্দয়তার বিষয়টি প্রকাশ করেন। ইংল্যান্ডে তিনি নিজের একটি পা স্থায়ীভাবে খাঁটো লক্ষ্য করেন ও মাংসপেশীর অবসতার বিষয়টি টের পান। তিনি যুদ্ধ করতে অক্ষম কিংবা আর ক্রিকেট খেলতে পারবেন না বলে জানান।
৪ ডিসেম্বর, ১৯১৫ তারিখে সেনাবাহিনী থেকে তাকে অবমুক্ত করা হয় ও তার সেবাদানের স্বীকৃতিস্বরূপ সিলভার ওয়ার ব্যাজ লাভের অধিকারী হন। এরপর, ১৯১৪-১৫ স্টার, ব্রিটিশ ওয়ার মেডেল ও ভিক্টোরিয়া মেডেল লাভ করেন। সেনাবাহিনী থেকে চলে আসার পর মিডলসেক্স কর্তৃপক্ষ বিশেষজ্ঞের মাধ্যমে হ্যারি লি’র উন্নত চিকিৎসার ব্যয়ভার বহন করে। ১৯১৬ সালের শুরুতে আর্মি সার্ভিস কোরের সদস্যরূপে ল্যান্সিং কলেজের বিপক্ষে একটি খেলায় অংশ নেন। তিনি খেলায় শতরান করেন।
ভারত গমন
সেনাবাহিনী থেকে অক্ষমতা বিবেচনায় তাকে ছাড়পত্র প্রদান করা হয়। এরপর তিনি ফাইলিং ক্লার্ক হিসেবে ওয়ার অফিসে কাজ করতে থাকেন। এ পদে থাকাকালীন এমসিসি দলসহ অন্যান্য যুদ্ধকালীন খেলায় অবসর সময়ে খেলার সুযোগ পান। ১৯১৬ সালের গ্রীষ্মকাল শেষে ফ্রাঙ্ক টার‍্যান্টের পত্নীর সাথে সাক্ষাৎ হলে তাকে স্বামীর সাথে ভারতে কাজ করার পরামর্শ দেন। তিনি এ প্রস্তাবনায় সাড়া দেন। তবে, যাত্রার পূর্বে মাতৃদেবীর মৃত্যুতে ছোট দুই ভাইকে দেখাশোনার জন্যে বাড়ীতে থেকে যান। এক বছর পর গৃহে স্থিরতা আসার পর টার‍্যান্টের প্রস্তাবনায় যাত্রা শুরু করেন। বোম্বে অভিমুখে নিয়াঞ্জায় আরোহণের কথা থাকলেও শেষ মুহূর্তে নাগোয়ায় সরাসরি কলকাতা অভিমুখে পাড়ি জমান। নিয়াঞ্জা প্লাইমাউথে দূরে টর্পেডোর আঘাতের কবলে পড়ে। বন্দরে আসার পূর্বে এর ৪৯জন যাত্রী প্রাণ হারান। নাগোয়ায় ভ্রমণকালে ভূমধ্যসাগরে জার্মান ইউ-বোট ইউবি-৫০ পাশ দিয়ে চলে যায়। ৮,০০০ টন কার্গো স্টিমার সিটি অব লখনৌড় ডুবে যায়। এ ভ্রমণের বাদ-বাকী সময় কোনরূপ দূর্ঘটনা ছাড়াই শেষ হয়। এ পর্যায়ে গুজব ছড়িয়ে পড়ে যে, জার্মান লাইট ক্রুইজার এমডেনের আঘাতে এ জাহাজটি ডুবে যায়।
ভারতে কোচবিহারের মহারাজা জীতেন্দ্র নারায়ণের অধীনে ফুটবল ও ক্রিকেট কোচ হিসেবে কাজ করতেন। তবে, অর্থের বিনিময়ে কাজ করার চেয়ে স্বেচ্ছায় কাজ করতেই অধিক পছন্দ করতেন। ভারতে অবস্থানকালে কয়েকটি প্রথম-শ্রেণীর খেলায় অংশ নিয়েছিলেন তিনি। ঐ দেশে মহারাজা একাদশের সদস্যরূপে লর্ড উইলিংডন্স একাদশের বিপক্ষে খেলেন। এ পর্যায়ে লি তার প্রথম পাঁচ-উইকেট লাভের কৃতিত্ব দেখান। এরজন্যে তিনি মাত্র এগারো রান খরচ করেছিলেন। দ্বিতীয় ইনিংসে তিনি আরও তিন উইকেট নিয়ে খেলায় সেরা বোলিং পরিসংখ্যান দাঁড় করান। নভেম্বর, ১৯১৮ সালে ইংল্যান্ডের সদস্যরূপে ভারতের বিপক্ষে খেলেন। তবে, ১৯৩২ সালের পূর্ব-পর্যন্ত ভারত দলের টেস্ট মর্যাদার অধিকারী হয়নি। তবে, দলটি বেশ শক্তিধর ছিল ও ইংল্যান্ড দলের বিপক্ষে প্রতিনিধিত্বকারী দলের তুলনায় খেলায় বেশ প্রভাব বিস্তার করে। খেলায় ১৭৭ রান খরচ করে হ্যারি লি চার উইকেট লাভ করেছিলেন। এছাড়াও, ব্যাট হাতে নিয়ে আট ও নয় রান সংগ্রহ করতে পেরেছিলেন তিনি। ভারতে লি তার সর্বোচ্চ রান করেন ও প্রথম-শ্রেণীর ক্রিকেটে একমাত্র শতরানের সন্ধান পান। কোচবিহারের মহারাজা দলের বিপক্ষে খেলেন তিনি। এমসি বার্ডস একাদশের সদস্যরূপে ব্যাটিং উদ্বোধনে নেমে ১০৪ রান তুলেন। এছাড়াও, খেলায় তিনি সাত উইকেট পান। ঐ খেলায় তার দল ইনিংস ব্যবধানে জয় পায়।